Nicolaas Jouwe

Nicolaas Jouwe (24 Nopèmber 1923 – 16 Sèptèmber 2017) iyâ arèya tokho sè ella lèbât ḍâri Organisasi Papua merdeka (OPM). Rèya pamempèn Papua sè èpèlè mènangka Bhâkkèl Katowa Dewan Nugini sè ngator koloni Bâlândhâ è Nugini Bâlândâ. Polana Katowa Dewan Nugini iyâ arèya pegaway neghârâ Bâlândhâ Frits Sollewijn Gelpke, Jouwe iyâ arèya politikus Papua sè palèng tèngghi è koloni panèka.

Nicolaas Jouwe iyâ arèya pamempèn Papua, sala sèttong pelopor geraghân kamardhika'an Inḍonèsia è Nugini Bâlândhâ bi' organisasi Komite Inḍonèsia Merdeka (KIM), sabellunna dhâddhi penḍokong kamardhika'an Papua sè tapèsa bân èpèlè bhâkkèl preèsiḍèn Dewan Nugini sè ngator koloni Bâlândhâ, Nugini Bhâlândhâ. È laèn Bhâkto sè ngelakoni mènangka prèsiḍen Dewan Nugini iyâ arèya pegaway neghârâ Bâlândhâ, Frits Sollewijn Gelpke, Jouwe iyâ arèya politikus Papua sè ollè pangkat tèngghi è koloni panèka. Jouwe dhina'aghin Papua mangkat ka Bâlândhâ, è dhissa' rèya ngennengngin è kotthah Delft.  Rèya ajhânjhi ta' bhâkal abâli ka tana asalla manabi ghi' èkennangngin bi' Inḍonèsia, namong pas taon 2010 abâli ka Papua Bârâ' dhâddhi WNI. Pas bâkto rèya Jouwe aobâ ḍâri adokong kamardika'an Papua dâddhi adokong kamardhika'an Inḍonèsia.

 Biografi 
Nicolaas Jouwe, Johan Ariks, Markus bân Frans Kaisiepo iyâ arèya bekas anghutta Kempeitai è bâkto jhâjhâ'an Jepang. È taon 1945, nyamana èḍaftarraghi dhâddhi morèd è sakola'an pamong praja è bâbâna Atmoprasojo sè èpanadhek bi' Van Eechhoud, èbârengngè Frans Kaisiepo, Lukas Rumkoren, Yan Waromi, Cornelis Krey, Marthen Indey, Silas Papare, G. Saweri, Semuel D. Kawab. Tangghâl 31 Agustus 1945, pas arè kalahirânna Ratu Bâlândhâ Wilhelminna è Bosnik (Biak Tèmor), rèya abhâreng Corinus Krey, Frans Kaisepo, Marcus Kaisepo bân tokho-tokho laènna mènangka araya'aghi kamardhika'an Inḍonèsia è romanana Lukas Rumkorem. Pas taon 1945, Jouwe jhughân tamaso' angghutta Komite Indonesia Merdeka (KIM) sè èpèmpèn bi' Dr. J.A. Gerungan saterrossa Marthen Indey, sè bâdḍâ è Abepura. Namong, rèya kalowar bâkto sakè' atè polana KIM marè aobâ dhâddhi Partai Indonesia Merdeka (PIM). Pas taon 1947, Jouwe bân Markus Kaisepo èkabâli'i perbhiḍâ'ân bi' ketowa PKII, Silas Papare, sè akibatta Papare apinda ka Jhâbâ.

 Referensi